
LIETUVOS RESPUBLIKOS SEIMO

INFORMACINĖS VISUOMENĖS PLĖTROS KOMITETAS

POSĖDŽIO PROTOKOLAS

2014-11-05 Nr. 280-P-35
Vilnius

Posėdis įvyko 2014 m. lapkričio 5 d. 10.00 val.

Posėdžio pirmininkas – Mindaugas Bastys.
Posėdžio sekretorė – Lina Giriūnienė.
Dalyvavo: Viktoras Fiodorovas, Sergejus Jovaiša, Gediminas Kirkilas, Irena Šiaulienė, Dalia Teišerskytė, Pranas Žeimys.
Kviestųjų dalyvių sąrašas pridedamas (1 priedas).

DARBOTVARKĖ:
1. Seimo nutarimo „Dėl Lietuvos Respublikos 2013 metų valstybės konsoliduotųjų ataskaitų rinkinio patvirtinimo“ projektas Nr. XIIP-2359.

2. Seimo nutarimo „Dėl Lietuvos Respublikos 2013 metų nacionalinio finansinių ataskaitų rinkinio patvirtinimo“ projektas Nr. XIIP-2360.

3. Strateginę reikšmę nacionaliniam saugumui turinčių įmonių ir įrenginių bei kitų nacionaliniam saugumui užtikrinti svarbių įmonių įstatymo Nr. IX-1132 2 ir 7 straipsnių pakeitimo įstatymo projektas Nr. XIIP-1884.
4. Pasiūlymai, pataisos, pastabos dėl Lietuvos Respublikos valstybės informacinių išteklių valdymo įstatymo Nr. XI-1807 2, 5 ir 43 straipsnių pakeitimo įstatymo projekto Nr. XIIP-1794(2).

5. 2015 metų valstybės biudžeto ir savivaldybių biudžetų finansinių rodiklių patvirtinimo įstatymo projektas Nr. XIIP-2381.
1. SVARSTYTA. Seimo nutarimo „Dėl Lietuvos Respublikos 2013 metų valstybės konsoliduotųjų ataskaitų rinkinio patvirtinimo“ projektas Nr. XIIP-2359.
Kalbėjo. M. Bastys, A. Vičkačkienė.
NUTARTA.  Iš esmės pritarti svarstomam nutarimo projektui ir siūlyti pagrindiniam komitetui pritarti komiteto sprendimui dėl Seimo nutarimo dėl Lietuvos Respublikos 2013 metų valstybės konsoliduotųjų ataskaitų rinkinio patvirtinimo projekto Nr. XIIP-2359.
Pritarta bendru sutarimu.
2. SVARSTYTA. Seimo nutarimo „Dėl Lietuvos Respublikos 2013 metų nacionalinio finansinių ataskaitų rinkinio patvirtinimo“ projektas Nr. XIIP-2360.
Kalbėjo. M. Bastys, A. Vičkačkienė.
NUTARTA. Iš esmės pritarti svarstomam nutarimo projektui ir siūlyti pagrindiniam komitetui pritarti komiteto sprendimui dėl Seimo nutarimo dėl Lietuvos Respublikos 2013 metų nacionalinio finansinių ataskaitų rinkinio patvirtinimo projekto Nr. XIIP-2360.
Pritarta bendru sutarimu.

3. SVARSTYTA. Strateginę reikšmę nacionaliniam saugumui turinčių įmonių ir įrenginių bei kitų nacionaliniam saugumui užtikrinti svarbių įmonių įstatymo Nr. IX-1132 2 ir 7 straipsnių pakeitimo įstatymo projektas Nr. XIIP-1884.
Kalbėjo. M. Bastys, I. Jurkšuvienė, S. Jovaiša.
NUTARTA:

1. Nepritarti Lietuvos Respublikos strateginę reikšmę nacionaliniam saugumui turinčių įmonių ir įrenginių bei kitų nacionaliniam saugumui užtikrinti svarbių įmonių įstatymo Nr. IX-1132 2 ir 7 straipsnių pakeitimo įstatymo projektui Nr. XIIP-1884.

2. Siūlyti pagrindiniam komitetui pritarti Informacinės visuomenės plėtros komiteto sprendimui dėl Lietuvos Respublikos strateginę reikšmę nacionaliniam saugumui turinčių įmonių ir įrenginių bei kitų nacionaliniam saugumui užtikrinti svarbių įmonių įstatymo Nr. IX-1132 2 ir 7 straipsnių pakeitimo įstatymo projektui Nr. XIIP-1884, atsižvelgiant į Seimo teisės departamento, Europos teisės departamento prie Teisingumo ministerijos ir Lietuvos Respublikos Vyriausybės pateiktus argumentus.

Pritarta bendru sutarimu.

4. SVARSTYTA. Pasiūlymai, pataisos, pastabos dėl Lietuvos Respublikos valstybės informacinių išteklių valdymo įstatymo Nr. XI-1807 2, 5 ir 43 straipsnių pakeitimo įstatymo projekto Nr. XIIP-1794(2). 
Kalbėjo. M. Bastys, I. Jurkšuvienė.
NUTARTA:
	Eil.

Nr.
	Pasiūlymo teikėjas, data
	Siūloma keisti
	Pastabos
	Pasiūlymo turinys
	Komiteto nuomonė
	Argumentai, pagrindžiantys nuomonę

	
	
	Str.
	Str. d.
	P.
	
	
	
	

	1.
	Seimo Teisės departamentas, 

2014-10-31
	
	
	
	
	Įvertinę įstatymo projekto atitiktį Konstitucijai, įstatymams ir teisės technikos taisyklių reikalavimams, teikiame šias pastabas:

1. Įstatymo projekto 3 straipsniu keičiamo įstatymo 43 straipsnio 6 dalyje reikėtų išbraukti žodžius „šio tinklo valdytojas“, nes elektroninių ryšių tinklo, kaip ir valstybės informacinės sistemos ar registro, valdytojai ar tvarkytojai yra ne pareigūnai, o juridiniai asmenys, kurių valdymo ar veiklos sričiai yra priskirtas atitinkamas tinklas, informacinė sistema ar registras. 
	Pritarti
	

	2.
	Seimo Teisės departamentas, 

2014-10-31
	
	
	
	
	2. Atkreiptinas dėmesys, kad įstatymo projekto 1 straipsnio 2 dalimi ir 2 straipsnio 2 dalimi keičiant tam tikrų dalių ir punktų numeraciją, tai turėtų atsispindėti įstatymo projekto lyginamajame variante. 
	Pritarti
	


Pritarta bendru sutarimu.

5. SVARSTYTA. 2015 metų valstybės biudžeto ir savivaldybių biudžetų finansinių rodiklių patvirtinimo įstatymo projektas Nr. XIIP-2381. 

Kalbėjo. M. Bastys, R. Čepaitis, V. Fiodorovas, S. Jovaiša, E. Žvirblis, R. Miškinis, J. Pagojus, Ž. Kindurytė, I. Šiaulienė.
NUTARTA. Iš esmės pritarti svarstomam įstatymo projektui ir siūlyti pagrindiniam komitetui pritarti komiteto sprendimui dėl Lietuvos Respublikos 2015 metų valstybės biudžeto ir savivaldybių biudžetų finansinių rodiklių patvirtinimo įstatymo projekto  Nr. XIIP-2381.

Balsavimo rezultatai: 3 – už, 0 – prieš, 3 – susilaikė. Pritarta (pirmininkas balsavo už).
Posėdžio pirmininkas



Mindaugas Bastys
Posėdžio sekretorė


                      Lina Giriūnienė

